"Amfibis" - nov tom en la collecziun "Egls averts"

Avant curt è cumparì in nov tom en la collecziun "Egls averts" cun il titel: Amfibis - raunas e rustgs, piutschas e salamanders, lur istorgia, lur abitadis e lur vita. Quest cudesch porscha ina fascinanta introducziun en l'istorgia natirala, il cumportament e l'evoluziun dals amfibis. Fotografias originalas da bleras spezias d'amfibis enconuschentas ed exoticas dattan in'invista unica en la vita dubla da quests animals sin la terra ed en l'aua. Ins emprenda a conuscher las strategias da far preda, las maglias preferidas ed ils amis ed inimis dals differents amfibis. Ins scuvra pertge che tschertas spezias ston s'embratschar per pudair surviver e co ellas sa defendan. Plinavant vegn er explitgada la differenza tranter las raunas ed ils rustgs. In chapitel è spezialmain deditgà a la protecziun dals amfibis. A la fin dal cudesch explitgescha in glossari ils pleds impurtants e difficils.
Quest cudesch vegn recumandà a partir dad 8 onns e po vegnir duvrà er en scola en l'instrucziun da biologia. Il stil è simplifitgà, resguarda la vegliadetgna dals lecturs e renda pli cleras era relaziuns cumplitgadas. EI è vegnì edì da la chasa editura Dorling Kindersley Ltd. a Londra. Responsabla per la translaziun en rumantsch grischun è l'Uniun rumantsch grischun sut la direcziun da dr. Felix Giger. Suenter "Mammals" e "Futur" è quest'ovra gia la terza en la collecziun "Egls averts". Ulteriurs toms èn planisads ed il proxim vegn a tractar ils utschels.

[Pagina rumantscha]